open-index/open-wikipedia-markdown huggingface dataset:
1924ko Frantziako Tourra

**1924ko Frantziako Tourra** Itzuli Handi honen 18. edizioa izan zen. 1924ko ekainak 22 eta uztailak 20 artean ospatu zen, 15 etapatan banatutako 5425 kilometroko ibilbidea eginez, garailea izan zen Ottavio Bottecchiak, batez beste, 24,25 kilometro orduko abiaduran bete zituenak.

157 txirrindularik hasi eta 60k amaitu zuten proba. Hau izan zen italiar batek irabazitako lehen Frantziako Tourra

## Etapak 
## Sailkapen nagusia 
|}

## Kanpo estekak
1629 Pecker

**1629 Pecker** asteroide gerrikoan aurkitutako 1629. asteroidearen izena da. 1952ko otsailak 28an aurkitu zuen Louis Boyerrek Aljerretik. Bere behin-behineko izendapen zientifikoa **1952 DB** zen. Bere izena Jean-Claude Peckerren omenez jasotzen du.

## Kanpo estekak
Sabatini Kopa

**Sabatini Kopa** () Italiako Toskana eskualdeko Pisako probintziako Peccioli herrian egiten duten txirrindularitza lasterketa profesional bat da. Probaren izena Giuseppe Sabatiniren omenezkoa da (1915-1951), Pecciolin jaio zen txirrindulari bat.

1952tik ospatzen da etenik gabe, 1977an izan ezik. 2005ean UCI Zirkuitu Kontinentalak sortu zirenetik UCI Europe Tourren zati da 1.1 mailan.

Nazioarteko txirrindularitzan garrantzi handiko proba ez den arren, proba hau txirrindulari handi ugarik irabazi dute, Jan Ullrich, Bjarne Riis, Gianni Bugno eta Paolo Bettini horien artean.

Lehen garailea Primo Volpi izan zen.

## Palmaresa 
## Palmaresa herrialdeka 
## Estatistikak 
Proba hau bi aldiz irabazi duten txirrindulariak honakoak dira:

* Primo Volpi  (1952 eta 1953)
* Rino Benedetti  (1954 eta 1959)
* Dino Bruni  (1961 eta 1963)
* Franco Bitossi  (1966 eta 1968)
* Moreno Argentin  (1983 eta 1990)
* Maurizio Fondriest  (1989 eta 1994)
* Dimitri Konishev  (1999 eta 2001)
* Giovanni Visconti  (2006 eta 2007)
* Sonny Colbrelli  (2014 eta 2016)

## Kanpo estekak 
* Webgune ofiziala
1950eko Espainiako Itzulia

**1950eko Espainiako Itzulia** Itzuli Handi honen 9. edizioa izan zen. 1950eko abuztuak 17 eta irailak 10 artean ospatu zen, aurreko urtean ospatu gabe geratu ondoren. Horietako hiru bikoitzak izan ziren 22 etapatan banatutako 3932 kilometroko ibilbidea izan zuen, garailea izan zen Emilio Rodríguezek, batez beste, 29,118 kilometro orduko abiaduran bete zituenak. Madrilen hasi eta amaitu zen.

42 txirrindularik hasi eta 34k amaitu zuten proba.

Emilio Rodríguezek mendiko sailkapena ere irabazi zuen. Edizio honetan, liderraren maillota ordurarte ohikoa izan zen laranja koloretik hori kolorera pasa zen, Frantziako Tourraren antzera.

Emilio Rodríguez nabarmendu zen etapa garaipenetan, 5 etapa irabaziz.

## Etapak 
## Sailkapenak 
Hiru sailkapen jokatu ziren eta honakoak izan ziren emaitzak:

|}

|}

|}

## Kanpo estekak
Hausterre-egun

Kristau kultu eta liturgian, **hausterre-eguna** Garizumaren lehenengo eguna da. Inauteri jaien amaiera mugatzen duen eguna ere bada. Beti asteazken batean egokitzen da, otsailaren 4tik martxoaren 4ra bitartean suerta badaiteke ere.

## Kanpo estekak
Damasko eskualdea

**Al-Hasakah eskualdea** (arabieraz: مُحافظة دمشق) Siriako 14 eskualdeetako bat da. Herrialdeko hiriburuak eta Yarmouk auzoak osatuta dago.

## Kanpo estekak
1631 Kopff

**1631 Kopff** asteroide gerrikoan aurkitutako 1631. asteroidearen izena da. 1936ko urriak 11n aurkitu zuen Yrjö Väisäläk Turkutik. Bere behin-behineko izendapen zientifikoa **1936 UC** zen. Bere izena August Kopffen omenez jasotzen du.

## Kanpo estekak
1632 Sieböhme

**1631 Sieböhme** asteroide gerrikoan aurkitutako 1632. asteroidearen izena da. 1941eko otsailak 26an aurkitu zuen Karl Wilhelm Reinmuthek Heidelbergetik. Bere behin-behineko izendapen zientifikoa **1941 DF** zen.

## Kanpo estekak
1970eko Italiako Giroa

**1970eko Italiako Giroa** Itzuli Handi honen 53. edizioa izan zen. 1970eko maiatzak 18 eta ekainak 7 artean ospatu zen, 20 etapatan banatutako 3292 kilometroko ibilbidea eginez, garailea izan zen Eddy Merckxek, batez beste, 36,518 kilometro orduko abiaduran bete zituenak. Itzulia San Pellegrinon hasi eta Bolzanon amaitu zen.

130 txirrindularik hasi eta 97k amaitu zuten proba.

Edizio honetan ezarri zen behin betirako *maglia ciclamino*a puntukako sailkapenaren liderrarentzat, ordura arte erabilitako kolore gorria ordeztuz.

1969an antidoping kontrol batean anfetaminekin positibo eman izateagatik kanporatua izan ondoren, Merckx Girora 1969ko Frantziako Tourraren garaile bezala itzuli zen, eta, beraz, Giroa irabazteko faboritoa zen. Giroa irabazteko beste hautagai handia Felice Gimondi zen, 1967ko Italiako Giroa eta 1969ko Italiako Giroa irabazi zituena. 7. etapara arte Eddy Merckxen egoera zalantzan zegoen, eta mundu guztiak galdetzen zion bere buruari belgikarra Girora Tourrerako prestakuntza bezala edo itzulia irabazteko asmoz joan ote zen galdetzen zion. Zalantza horiek etapa hori amaitzean uxatu ziren, non bere benetako asmoak erakutsi zituen eta maglia arrosa jantzi zuen. Bi egun beranduago, 56 kilometroko banakako erlojupeko batean, Merckxek azken kolpea eman zuen, gainontzeko faborito guztiei bi minutu baino gehiago ateraz. 12. etapan Miguel Mari Lasa izan zen etapa garailea. Euskal txirrindulariak 8. amaitu zuen sailkapen nagusian. Edizio honetan, Italiako Giroaren antolakuntzak amaiera ikusgarri bat prestatu zuen, azken hiru egunetan mendi garaiko hiru etaparekin. Alabaina, ez zen espero zena gertatu, eta sailkapen nagusiko hoberenen artean ez zen diferentzia handiegirik egon. 18. etapan, Marmoladan amaitu zena, etapako lehen zazpiak minutu baten inguruko tartean sartu ziren helmugara, 8. postutik aurrera guztiek zazpi minutu baino gehiago galdu zituzten arren. 19. eta 20. etapatan beste horrenbeste, eta Gimondi eta Merckx, berriz ere diferentzia handirik gabe sartu ziren, hala, belgikarrak bere bigarren Italiako Giroa irabaziz. Beranduago, urte horretan bertan, bere lehen itzuli bikotea lortu zuen, 1970eko Frantziako Tourra ere irabaziz.

## Taldeak 
| valign="top" width="50%" |

|}

## Etapak 
### Sailkapen orokorra 
### Puntukako sailkapena 
### Mendiko sailkapena 
### Taldekako sailkapena 
## Kanpo estekak
Ipar mendebaldeko Mecklenburg

**Ipar mendebaldeko Mecklenburg barrutia** (alemanez *Landkreis Nordwestmecklenburg*) Alemaniako Mecklenburg-Aurrepomerania estatuaren ipar mendebaldea hartzen duen eskualdea da. Wismar da hiriburua.

## Geografia 
Itsaso Baltikoaren ertzean kokaturik dago eta Lübeck, Schwerin eta Rostock hiriek inguratzen dute. Bi laku handi ere baditu, Schaalsee (23 km²) eta Schwerin aintzira (63 km²), eta uharte bat ere bai, Poel uhartea.

## Hiriak 
Bi hiri aske, udalerri bat eta 9 Amt (herrien elkarketa) ditu:

### Hiri askeak 
# Grevesmühlen
# Wismar

### Udalerria 
# Insel Poel

### Amt-ak 
# Dorf Mecklenburg-Bad Kleinen
# Gadebusch
# Grevesmühlen-Land
# Klützer Winkel
# Lützow-Lübstorf
# Neuburg
# Neukloster-Warin
# Rehna
# Schönberger Land

## Kanpo estekak 
*  Webgune ofiziala

## Erreferentziak
Bugeilio'r Gwenith Gwyn

'''Bugeilio'r Gwenith Gwyn'* (euskaraz "Gari Zuria Ikusiz") XVIII. mendeko Galesko maitasun abesti herrikoi bat da.

Glamorgan konderriko Llangynwyd udalerrian bizi ziren Wil Hopcyn eta Ann Thomas (Cefn Ydfa-ko anderea) gazteen arteko maitasun istorioa kontatzen du. Ann nekazari sendi aberats bateko alaba zen, aldiz Wil baserritar soil bat. Annen amak Wil errefuxatu eta Ann alaba herriko alkatearen semea zen Anthony Maddocks-ekin ezkontzera behartuarazi zuen. Ezkontza hura jazo baino egun batzuk aurretik Wilek Llangynwyd herria utzi zuen. Hilabete batzuk geroago, Wilek Annen senar berria hil egin zelako amets bat izan zuen, ondorioz etxera itzuli zen. Halere, Wilek etxera itzultzean benetan maitasunez eta bihotza hautsirik hiltzorian dagoena Ann bera dela ikusi zuen. Azkenean Ann Wilen besoetan hil zen.

Maddocks Ann Thomasetaz bereaha ahaztu eta beste emakume batekin berriz ezkondu zen.

1741an Wil hil zen, inoiz ezkondu ez zelarik. Wil eta Annen gorpuak batera Llangynwyd udalerriko hilerrian lurperaturik daude.

## Hitzak 
Jatorrizko abestiak bi bertso gehiago zituen...

## Kanpo estekak 
* *Bugeilio'r Gwenith Gwyn* abestia entzungai - Alun Rhys Jones abeslariaren bertsioa 
* *Bugeilio'r Gwenith Gwyn* abestia entzungai - Tom Jones abeslaria eta Treorchy Gizonezko abezbatzaren bertsioa 
* *Bugeilio'r Gwenith Gwyn* abestia entzungai - Mary Hopkin abeslariaren bertsioa 
* *Bugeilio'r Gwenith Gwyn'' abestia entzungai - Galesko Abesbatza baten bertsioa
Druso

**Drusoak** (arabieraz: درزي, *derzī* edo *durzī*, plurala دروز, *durūz*, hebreeraz: דרוזי *druzim*) komunitate erlijioso monoteista bateko kideak dira, batez ere Siria, Libano, Israel eta Jordanian bizi direnak. Talde hori XI. mendean sortu zen, ismailismotik bereizita.

Drusoek sineste eklektiko multzo bat dute, abrahamen erlijioetatik, gnostizismotik, neoplatonismotik eta beste filosofia batzuetatik atera dituztenak. Beren buruari *Ahl al-Tawhid* (unitarianismo edo monoteismoaren herria) edo *al-Muwaḥḥidūn* (unitaristak edo monoteistak) izena ematen diote; izan ere, erlijioaren izen osoa *al-Muwaḥḥidūn al Durūz* («druso unitarioa») da.

## Historia 
Jatorriz, mugimendu ismaildar xiitatik bereiziriko talde bateko kideak ziren drusoak. XI. mendeko bi misiolarik sortu zuten sekta: Muhammad ibn Ismael al-Darazi (druso *duruz* hitz arabiarretik dator eta *duruz*, *darazi* horren plurala da, daraziarrak beraz) eta Hamza ibn’Ali ibn Ahmad. Dotrina horretako oinarriak mesianismotik, gnostizismotik eta neoplatonismotik hartu zituzten. Jainkoa gizon egitean eta metenpsikosian (arima bera gorputz desberdinetan bizi daitekeela dioen dotrina) sinesten dute. Drusoen arabera, siniste islamdarrak beren mendeko sunitei ezarri nahi izan zien Al-Hakim fatimatar kalifa (996-1021) izan zen azken jainkozko gizona edo maqam. Herri honetako kideen ustez Al-Hakim ez zen hil, desagertu baizik, eta egunen batean hura urrezko aro bat inauguratzera etorriko den sinestea dute.

Musulman ortodoxoek Egiptotik egotzirik, Siriara jo zuten (1017. urtea, drusoen aroaren hasiera). Hego Sirian egokitu ziren, Hauran mendietan (geroko Jabal al-Druze) XIX. mendetik aurrera. Zapalkuntza gogorra pairatu behar izan bazuten ere, bizirik iraun zuten *Taqiyah* («ezkutatzea») hastapenari esker. Honen arabera, drusoek ez dute aitortu behar beren sinestea giro arrotzean edo etsai giroan daudenean. Drusoen artean, jakintsuek (*Uqqal*) baizik ezin dituzte liburu sakratuak erabili.

[thumb|250px|eskuinera|Soldadu drusoak [1925ean, Sultan Pasha al-Atrashekin gudura joateko prest.]]
Historian zehar drusoak gurutzatu kristauen, turko otomandarren (XVII. mendean menderatu zituzten otomandarrek), kristau maroniten (1860. urtean triskantza handiak egin zituzten drusoek maroniten artean) eta frantsesen aurka (1925-1926) borrokatu ziren. Sirian nolabaiteko autonomia erdietsi zuten eta ordezkari bereziak aukeratzen dituzte parlamenturako.

1975. urtetik aurrera, drusoak parte hartzen hasi ziren Libanoko Gerra Zibilean, Alderdi sozialista aurrerazalea zutela buru. Hasieran kristau maroniten nagusitasun politikoaren aurka borrokatu ziren eta, beraz, palestinarren alde. 1983. urtetik aurrera, Siriaren laguntza zuten drusoak palestinarren aurka jarri ziren eta maronitak egotzi zituzten Xuf-eko mendietatik, gudu odoltsu bortitzen ondoren. 1984. urtean, Walid Jumblatten milizia drusoak eta xiitak Beiruten sartu ziren, nazioarteko gudarosteek alde egin ondoren. Libanoko bakerako hitzarmenean parte hartu zuten eta arabiarren eta kristauen arteko koalizio gobernuko kide bihurtu ziren.

## Erreferentziak 
## Kanpo estekak
NO Aurigae

**NO Aurigae** (NO Aur / HD 37536 / HR 1939 / HIP 26718) Auriga konstelazioko izar aldakor bat da, batez beste +6,24ko itxurazko magnitudekoa. Aurigae OB1 izar kumuluarekin lotu den arren, Hipparcos satelite artifizialak neurtutako paralajeak gure eguzki sistematik 1370 argi urteko distantziara kokatzen du, aipaturiko kumuluraino dagoen distantziaren herena.

NO Aurigae M2I espektro motako supererraldoi gorri bat da, 3789 kelvineko tenperatura efektiboa duena. Antares (α Scorpii) edo σ Canis Majorisen antzekoa, bere erradioa gure eguzkiarena baino 630 aldiz handiagoa da, hau da, 2,93 unitate astronomikokoa. Gure eguzki sistemaren erdian balego, bere azalera asteroide gerrikoraino hedatuko litzateke, bere barnean eguzkitik gertuen dauden lau planetak hartuz, Lurra bera barne. Bere argitasun bolometrikoa (uhin luzera guztietan) gure eguzkiarena baino 7000 aldiz handiagoa da. Bere metaltasuna gure eguzkiarena baino txikiagoa da ([Fe / H] = − 0,15), bere burdin ugaritasun erlatiboa Eguzkian dagoenaren %71koa delarik. Tekneziozko izar bezala katalogatua, AGB izar bat dela uste da. Bere masa estimatua gure eguzkiarena baino 5 aldiz handiagoa da.

LC izar aldagarri irregular bezala katalogatua, NO Aurigaeren dizdira +6,1 eta +6,3 bitartean aldatzen da.

## Kanpo estekak
Ameriketako Estatu Batuetako Kongresuko Urrezko Domina

[thumb|200px|Estatu Batuetako presidentea izan zen [Ronald Reagani eta bere emazte eta lehen dama Nancy Reagani 2002an emandako Kongresuko Urrezko Domina.]]

[thumb|[Tenzin Gyatso Dalai Lama bere Kongresuko Urrezko Domina jasotzen.]]
**Ameriketako Estatu Batuetako Kongresuko Urrezko Domina** Ameriketako Estatu Batuetako Kongresuak emandako sari bat da, eta, Askatasunaren Domina Presidentzialarekin batera, Ameriketako Estatu Batuetako sari zibil gorena. Sari hau Estatu Batuen segurtasun, oparotasun edo interes nazionalaren izenean zerbitzu nabarmenen bat egin duen pertsonari ematen zaio. Ez dago zertan estatubatuar nazionalitatekoa izan beharrik.

Urrezko Dominak zein Askatasunaren Domina Presidentzialak, orokorrean, ospe maila bera dute, Urrezko Domina askoz gehiago eman diren arren. Bien arteko ezberdintasun nagusia Askatasunaren Domina Estatu Batuetako presidenteak berak, botere betearazleak ematen duela da, Kongresuko Urrezko Domina Kongresuak, botere legegileak ematen duen bitartean.

Arau bezala, Kongresuko legedian, Urrezko Domina bat emateko Senatuko eta Ordezkarien Ganberako kideen bi herenen babesa behar izango dela zehazten da.

Estatu Batuetako Txanpon Etxeak fabrikatzen du espezifikoki Urrezko Domina, pertsona eta honek egin duen lorpena omenduz. Beraz, itxuraz, domina bakoitza ezberdina da, eta ez dago Kongresuko Urrezko Domina baten diseinurako inongo araurik. Gainera, Kongresuko Urrezko Dominak ez erakusgarritzat hartzen dira, hau da, ez direla uniforme batean edo beste jantzi batzuetan erabiltzeko eginak, baizik eta garaikur bezala ematen direla. Ohikoa da domina hauen brontzezko bertsioak aurkitzea, oroigarri bezala.

Kongresuko Urrezko Dominak ez du inongo zerikusirik Ohorezko Dominarekin, borrokan ausardia handia erakutsi duten estatubatuar militarrentzako dena. Antzeko izena duen beste sari bat Kongresuko Espazio Ohorearen Domina da (Congress Space Medal of Honor), NASAk aurkeztua, espazioaren esplorazioan Estatu Batuen misioan ekintza nabarmen bat egiteagatik ematen dena.

## Kanpo estekak
Neubrandenburg

**Neubrandenburg** edo **Brandenburg Berria** Alemaniako herri bat da, Mecklenburg-Aurrepomerania estatuaren hegoaldean kokaturik dagoena. Estatuko hirugarren hiri handiena da Rostock et Schwerinen ondoren.

## Geografia 
Estatuaren hego-ekialdean kokaturik dago Neubrandenburg, Tollensesee lakuaren ertzean.

## Historia 
XIII mendearen erdialdera monje batzuk Broda monasterioa jaso zuten eta 1248an Neubrandenburg hiria sortu zen, Brandenburgeko mangraveak iparraldeko lurrak kontrolatzeko hiri bat behar baitzuen. 1292an ordea Mecklenburgeko dukeak jabetu ziren Neubrandenburgetaz. Merkataritzari esker hiriak garapena ezagutu zuen hurrengo mendeetan.

Hogeita Hamar Urteko Gerran (1618-1648) suediarrek, eskoziar soldaduen laguntzarekin hiria hartu zuten baina 1631ean Liga katolikoa hiriaz jabetu eta aurrekoak bidali egin zituzten. Suediarrek orduan "presorik ez" politika ezarri zuten hiria berreskuratzeko. Historiako gatazkarik krudelenetakoa etorri zen orduan.

Bigarren Mundu Gerran ere asko sufritu zuen, Armada Gorriaren bonbaketek hiriaren %80 suntsitu baitzuten.

thumb|ezkerrera|200px| Stargarder Tor
## Ondasun nabarmenak 
* **Harresiak:** Erdi Aroko harresiak zirela eta Neubrandenburg "Lau ateetako hiria" (*Stadt der Vier Tore*) ezizenaz ezagutu zen. Gaur egun oraindik harresi honek zutik dirau. 7 metrotako altuera du eta 2'3 kilometrotako luzera. Aterik ikusgarriena *Stargarder Tor* da, ondoko irudian dagoena.
* '*Andre Mariaren eliza (*Marienkirche*):*' Adreilu gorrizko eliza gotiko hau 1298an bukatu zuten eraikitzen. Bigarren Mundu Gerran suntsitua izan zen baina 1975rako berreraiki zuten.

## Hiri senidetuak 
* 

## Demografia 
## Kanpo estekak 
*  Webgune ofiziala
Sydney Tower

**Sydney Tower, Sydney Tower Eye, AMP Tower, Westfield Centrepoint Tower, Centrepoint Tower** edo **Centrepoint** (euskaraz *Sydney dorrea*) Australiako Hegoaldeko Gales Berriko Sydney hirian dagoen telebista dorre bat da. Dorreak antenaraino 309 metroko garaiera du, alduz azken solairua 260 metroko garaieran dago. 1970an eraikitzen hasi eta 1981ko irailaren 23an inauguratu zen.

## Iruditegia 

Irudi:Sydney tower sunset.jpg|Goialdea.
Irudi:SydneyAMPTowerArchibaldFountain gobeirne.jpg|Ikuspegi orokorra.
Irudi:TorredeSydney.jpg|Behealdetik ikusita.
Irudi:SydneyBay2 ST 03.jpg|Ikuspegia.

## Kanpo estekak 
* Sydney dorrearen webgunea
Lupus (komikia)

**Lupus** Frederik Peeters suitzarrak egindako komiki sorta da, lau alek osatua eta 2003 eta 2006 artean Atrabilek argitaratua.

## Laburpena 
Espazioan bi lagunek topo egiten dute, Lupus eta Tony, planetaz planeta bidaiatuz eta unibertsoko plazeretaz gozatuz. Laster, hirugarren pertsonaia batek, Sanaa, euren ibilbidea aldatuko du. Lan honetan komikigileak aurreko lan arrakastatsuan plazaratutako kezkak berresten ditu (maitasuna, adiskidetasuna, heriotza, familia,...), zientzia-fikzioaren arlora eramanez.

## Aleak 
* "Lupus 1", Atrabile, 2003.
* "Lupus 2", Atrabile, 2004.
* "Lupus 3", Atrabile, 2005.
* "Lupus 4", Atrabile, 2006.
* "Lupus" (liburuki integrala), Astiberri, 2011.

## Kanpo estekak 
* Lanaren aurkezpena Peetersen webgunean.
* Liburuki integralaren aipamena "Astiberri"-ren webgunean.
Listen Like Thieves

***Listen Like Thieves*** INXS musika taldearen estudioko bosgarren kantu bilduma da. 1985eko urriak 14an kaleratu zen eta diska honekin jauzia handia ematea lortu zuten: Ameriketako Estatu Batuetako Top 5eko bere lehen kantua du, "What You Need". Chris Thomasekin eginiko lehen lana da, nork, beranduago, euren diskarik arrakastatsuenak ekoiztuko dituen.

## Kantuak 
# "What You Need" – 3:35
# "Listen Like Thieves" – 3:47
# "Kiss the Dirt (Falling Down the Mountain)" – 3:56
# "Shine Like It Does" – 3:05
# "Good + Bad Times" – 2:46
# "Biting Bullets" – 2:49
# "This Time" – 3:11
# "Three Sisters" – 2:27
# "Same Direction" – 4:58
# "One x One" – 3:05
# "Red Red Sun" – 3:32

## Singleak 
* "This Time" (1985eko azaroa)
* "What You Need" (1986ko apirila)
* "Listen Like Thieves" (1986ko ekaina)
* "Kiss the Dirt (Falling Down the Mountain)" (1986ko abuztua)
* "Shine Like It Does" (1986)

## Kanpo estekak
Aurrepomerania-Rügen

**Aurrepomerania-Rügen barrutia** (alemanez *Landkreis Vorpommern-Rügen*) Alemaniako Mecklenburg-Aurrepomerania estatuaren ipar ekialdea hartzen duen eskualdea da. Stralsund da hiriburua.

## Geografia 
Itsaso Baltikoaren ertzean kokaturik dago eta kontinenteaz gain Rügen, Hiddensee eta Darss uharteak ere hartzen ditu. Estatuan dauden hiru parke nazionaletatik bi bertan daude, Jasmund Parke Nazionala eta Mendebaldeko Pomeraniako aintziretako Parke Nazionala hain zuzen ere.

## Hiriak 
Bost hiri aske, hiru udalerri eta 12 Amt (herrien elkarketa) ditu:

thumb|350px| Aurrepomerania-Rügen barrutiaren mapa
### Hiri askeak 
# Grimmen
# Marlow
# Putbus
# Sassnitz
# Stralsund

### Udalerria 
# Binz
# Süderholz
# Zingst

### Amt-ak 
# Altenpleen
# Barth
# Bergen auf Rügen
# Darß/Fischland
# Franzburg-Richtenberg
# Miltzow
# Mönchgut-Granitz
# Niepars
# Altenkirchen
# Recknitz-Trebeltal
# Ribnitz-Damgarten
# Rügen mendebaldea

## Erreferentziak 
## Kanpo estekak
Mecklenburgische Seenplatte

**Mecklenburgische Seenplatte barrutia** (alemanez *Landkreis Mecklenburgische Seenplatte*) Alemaniako Mecklenburg-Aurrepomerania estatuaren hegoaldean dagoen eskualdea da. Neubrandenburg da hiriburua.

## Geografia 
Itsasora irteerarik ez duen barrutia bada ere baditu hainbat laku bere lurretan, handienak Müritz, Kummerower See eta Tollensesee. Aipatu beharra dago estatuaren hiru parke nazionaletako bat ere bertan dagoela, Müritz Parke Nazionala hain zuzen ere.

## Hiriak 
Bost hiri aske, udalerri bat eta 14 Amt (herrien elkarketa) ditu:

### Hiri askeak 
# Dargun
# Demmin
# Neubrandenburg
# Neustrelitz
# Waren

### Udalerria 
# Feldberger Seenlandschaft

### Amt-ak 
# Demmin-Land
# Friedland
# Malchin am Kummerower See
# Malchow
# Mecklenburgische Kleinseenplatte
# Neustrelitz-Land
# Neverin
# Penzliner Land
# Röbel-Müritz
# Seenlandschaft Waren
# Stargarder Land
# Stavenhagen
# Treptower Tollensewinkel
# Woldegk

## Kanpo estekak 
*  Webgune ofiziala

## Erreferentziak
Miren Gezala Sagarzazu

**Miren Gezala Sagarzazu** (Lezo,  - Oiartzun, ) Emakume Abertzale Batzaren kidea izan zen, Euskal Pizkundearen partaidea, irakaslea, dantzaria, antzezlea. Frankismo garaian Euskal Herritik kanpo bizitzera derrigortuta.

## Biografia 
Aita Pontxio Lezoko alkatea eta Portuko aduana agentea eta ama Barbara, guztiak  EAJren militanteak Miren bezalaxe. Bederatzi anai-arrebetatik bosgarrena zen Miren ( Irene, Regino, Luis, Luke, Miren, Elixabete, Koldobike, Polentzi eta Xabin). Familian musikak garrantzi handia zuen. Hemezortzi urterekin Donostiara joan zen hantxe Irakasletza Ikasketak egiteko. 21 urterekin eskolak emateko baimena jaso zuen eta horixe egin zuen Lezoko herrian bertako plazan ikastola irekiz. Gauez herriko helduei euskarazko klaseak ematen zizkien, lan horretan aitzindari izanik. Emakume Abertzale Batzaren militantea, mitinlari ere aritu zen. 

Aldi berean, kultura alorreko ekintzetan parte hartzen zuen, bai dantzetan bai antzerki-lanetan. 18 urterekin Donostiara joan zen irakasle-ikasketak egiteko, eta 21 urterekin eskolak emateko baimena lortu zuen, maistra bezala. Euskaraz irakastea erabaki zuenez, Lezoko plazan ikastola bat zabaldu zuen.
thumb|150px|ezkerrera|Miren Gezala 90 urte zituenean
Gerra zibila hasi zenean, familiaren alaba gazteena Salamancan zegoen eta haraxe joan zen aita bere bila. Harekin familia osoa bildu zen ibilbide luze bat hasteko: Frantzia, Madril, Bartzelona. Bolada batean Donibane Garazin egon ziren eta bitarte horretan Miren Zitadelan errefuxiatuei eskolak ematen ibili zen. Gerra bukatu eta gero hamabost urte Gipuzkoara itzultzeko debekua jaso zuen. 1950ean itzuli zen. Bueltan besteak beste Azpeitian lehendabizi, Idiazabalen ondoren ibili zen irakasle gisa, bitartean Lezon bizi zela. Azkenik, Pasai Donibanen irakasle-lanpostua eskuratu zuen eta bertan jardun zuen jubilatu arte. Azkeneko hiru urtetan Oiartzungo Zaharren-egoitzan bizi izan zen 2003an hil arte. 

Lezoko Udalaren erabakiz eta Mirenen ibilbide oparoa eskertu nahirik,    2025eko martxoaren 8an herriko toponimiari  MIREN GEZALA Plaza gehitu zitzaion.   

## Bibliografia 
* Begoña Bilbao, Gurutze Ezkurdia, Karmele Perez Urraza, Josu Chueca: "EMAKUMEAK Hitza eta Bizitza". *Euskal Herriko Unibertsitatea*, 2012 , 187.or.

## Kanpo estekak 
* Miren Gezalarekin egindako grabazioak Lezoko euskara ezagutzeko.
* "Bizitza osoa irakasteko grinaz". *Gipuzkoako Hitza*, Erik Gartzia, 2012ko otsailaren 3, 7.or.
Nazca kultura

[thumb|*[Orka|Ezpalarta*, Nazca zeramika, Larco Museoa. Lima, Perú]]
**Nazca** Antzinako Peruko kultura bat zen, Nazca probintzian sortua (Ica departamenduan) I. mende inguruan eta VI. mende arte iraun zuena. Antzekotasun nabarmena du Paracas kulturarekin, Nazcako oihaletako irudietan edo zeramikazko ontzietan esaterako, eta Nazca Paracasko kulturaren eratorria zela esan daiteke horrenbestez.

## Artea 
Dena dela, Paracasen adierazpide nagusi gisa oihalgintza erabili zen bezala, Nazca kulturan aldaketa bat egon zen, eta zeramikak hartu zuen oihalgintzaren lekua. Arkitektura aski apala zuten. Ez da pezozko edo harrizko eraikin handirik aurkitu; etxeak txikiak ziren, adobezko hormekikoak, eta herrixketan bezala antolatuta bide zeuden. Nazca kulturako hiri nagusia Cahuachi izan zen; hango aztarna aipagarrienak hilobiak dira: ganbera batera iristen den putzu modukoak dira eta, Paracas kulturako joerari jarraituz, oihalez estalita agertu dira gorpuak. Piramide txikiak eta terrazak ere aurkitu dira.

Baina hilobietako zeramika aberatsak dira kultura honetako arte lan bitxienak.

Adituen ustez, zeramika lantzeko artista espezializatuak zituzten, eta teknikak maila gorena iritsi zuen haien eskuetan. Moldeei dagokienez ez dira oso bereziak -esfera formako ontziak egiten ziren batez ere-, baina bikainak dituzte kolorea eta marrazkiak. Hasieran Paracasko artearen eragina nabarmendu zen, baina denborarekin gero eta elementu sinboliko eta izadiko moldeetatik urrunagokoak agertu ziren. Ale meheko buztina erabili zen, maskor xehetuarekin nahasturik edo mikarekin nahastutako harea bestela. Buztina egosi aurretik margotzen zuten, hamar kolore oinarrizko erabiliz; irudiak beltzez marrazten ziren lehenik, hondo zuriaren gainean, oro har, eta ondoren kolore lauez betetzen ziren. Gaiei dagokienez, errepertorio abstraktua eta sinbolikoa zuten, esan bezala; sarritan agertzen dira, esaterako, uretako katua, katu deabrua, eta ugariak dira, halaber, irudi geometrikoak, azkenaldian batez ere.

## Erreferentziak 
## Ikus, gainera 
* Nazcako lerroak

## Kanpo estekak
KV45

**KV45** hilobia, Egiptoko Erregeen Haranean dagoena, Userhet lurperatzeko erabili zen, Egiptoko XVIII. dinastiaren garaian bizi izan zen noble bat, dirudienez, Amonen tenpluaren gainbegiralea Tutmosis IV.aren erregealdian. Egiptoko XXII. dinastiaren garaian berrerabili zen.

Uadi nagusiaren ezkerreko ertzean dago, KV44aren ondoan. Bikain zulatua, pasabide bat eta konpartimendu txiki batez osatua dago. Bertan ez zen inongo apaindurarik aurkitu.

Howard Carterrentzat lan egiten zuen Theodore M. Davisek aurkitu zuen. Hilobia aurkitu zenean, ia erdia hondakinez betea zegoen, zenbait uholdek eragindako erorketen ondorio. Carterrek, ikusten ziren bi momiak ateratzearen ezintasuna idatzi zuen, soilik horietako baten mozorroaren zati bat berreskuratu ahal izan zuen (gizonezko bat), eskarabeo bat eta Userheten ontzi kanopoen zatiak.

Donald Ryanek indusketa berrartu zuen 1992an, eta harresi bat jarri da ura pasatzen ez uzteko.

## Kanpo estekak
La Calahorrako gaztelua

**La Calahorrako gaztelua** () Espainiako Andaluzia autonomia erkidegoko Granadako probintzian dagoen La Calahorra udalerrian dagoen gaztelu bat da, hain zuzen ere udalerri horren aldamenean dagoen muino baten gailurrean kokatua dago, 1.250 metroko garaieran. Bertati Zeneto Markeserri guztia begi bistan gelditzen da.

1509-1512 bitartean eraiki zen,

## Iruditegia 

Irudi:El castillo de la Calahorra.JPG|La Calahorrako gaztelua.
Irudi:Celda del Castillo de la Calahorra.jpg|Barnealdeko gela.
Irudi:LaCalahorraCastillo.JPG|Gaztelua eta harresia.
Irudi:Castillo de La Calahorra - chiquidesign.jpg|Gaztelua.

## Kanpo estekak 
* La Calahorrako gazteluari buruzko informazioa
Khersongo oblasta

**Khersongo oblasta** (ukraineraz: Херсонська область, translit. *Khersons’ka oblast’*) Ukrainako hegoaldeko oblast bat da. Mugakide ditu Dnipropetrovskeko oblasta iparraldean, Itsaso Beltza eta Krimea hegoaldean, Mykolaiveko oblasta mendebaldean eta Azoveko itsasoa eta Zaporizhiako oblasta ekialdean. 28.461 km²ko azalera du eta 2008an 1.109.117 biztanle zituen):
* Kherson: 319.278 biztanle
* Nova Kakhovka: 50.240 biztanle
* Kakhovka: 38.001 biztanle
* Tsiurupynsk: 24.524 biztanle
* Henitxesk: 21.071	biztanle

## Erreferentziak 
## Kanpo estekak
Villa Savoye

**Villa Savoye** Frantziako Île-de-France departamenduko Poissy udalerrian dagoen eraikin bat da. 1928-1931 bitartean Le Corbusier eta Pierre Jeanneret proiektatu eta eraiki zuten.

## Kanpo estekak 
* Villa Savoye eraikinaren webgunea
Sardina erretze

[thumb|300px|Sardina erretzearen segizioa, [Güimarko inauteriak, Espainia.]]

**Sardina erretzea** inauteri jaiei amaiera emateko Espainiako toki batzuetan ospatzen den ekitaldia da, Inauteri-asteartean hain zuzen ere, hausterre-eguneko bezperako gauean, sardina baten irudiaren atzetik segizioa eginez eta azkenean sardina errez. Inauteri tradizionaletan jatorria duen ohitura, non maiz inauterietako pertsonaia bat erretzen den, Lantzeko inauterietako Miel Otxin pertsonaia kasu. Antropologiatik egindako interpretazioen arabera, sua purifikatzaile moduan erabiltzen da ekitaldi honetan, Garizumari hasiera emateko.

## Ikus gainera 
* Inauteri-asteartea
* Mardi Gras

## Kanpo estekak
Grevesmühlen

**Grevesmühlen** Alemaniako herri bat da, Mecklenburg-Aurrepomerania estatuan kokatua. Ipar mendebaldeko Mecklenburg barrutiko bi hirietako bat da.

## Geografia 
Wismarretik 25 kilometrotara, Schwerinetik 29ra eta Lübecketik 33ra kokaturik dago. Hainbat aintzira ditu inguruan, garrantzitsuena Santower See.

## Historia 
1226an jadanik aipatzen da *Gnewesmulne* izenarekin. Honek Mecklenburgeko herri zaharrenetako bat bihurtzen du.

thumb|ezkerrera|250px| Jens Voigt Frantziako Tourrean
## Hiritar ezagunak 
* Astrid Kumbernuss (1970- ), atleta. Pisu jaurtiketan urrezko medaila lortu zuen Atlantako Joko Olinpikoetan.
* Jens Voigt (1971- ), txirrindularia
* Carsten Jancker (1974- ), futbolaria

## Demografia 
## Kanpo estekak 
* Webgune ofiziala
Kaisersemmel

**Kaisersemmel** () edo **Semmel** besterik gabe, *brötchen* (opil) mota bat da, diotenez Vienan asmatutakoa eta izena Frantzisko Josef I.a Austriakoaren omenez hartu zuena. Opil kurruskari biribil bat izan ohi da, irinez, malta legamiaz, urez eta gatzez egina. Jatorriz Austriakoa bada ere, Kaisersemmela oso ezaguna da Estatu Batuetan, Polonian, Kanadan, Italian eta Alemanian.

## Aldaerak 
Suitzako eta Alemaniako Kaisersemmela forma biribileko ogi zurian datza, goi aldean bost besoko irudi bereizgarri bat daramana. Jatorrian opil hauek egiteak lan handia zekarren, baina gaur egun zigilu berezi batek laguntzaz erraz egiten dira. Ogi honek beraz azal asko du, eta ondorioz kurruskari eta aromatikoa da.

Hainbat Kaisersemmelek mitxoleta edo sesamo haziak daramatzate gainean, eta maiz ogitartekoetako, hanburgesetako barne, erabiltzen da, baita Leberkäse trontzo bat erdian jarrita ere.

*Kummelzeck*, hainbatetan *Kimmelzeck* edo *Kümmelzeck* ere deitua, Kaisersemmelaren aldaera bat da, New Yorkeko mendebaldean oso ezaguna. *Kümmel*ek alemanez txarpoil esan nahi du, eta *weck* *"Weckerl"*, *"Wecle"* edo *"Weckchen"*-etik dator, Austrian eta Alemaniaren hegoaldean opila esan nahi duena.

## Kanpo estekak
Presto (musika)

***Presto*** musikan erabiltzen den hitz bat da, italierak utzitako hitza eta bizkorra esan nahi duena. Lan baten tempoaren adierazpen bezala erabiltzen da, oso bizkorraren baliokidea. Minutuko 180 eta 200 beltz arteko abiaduran egiten da. Zertxobait azkarrago egin nahi bada (minutuko 200 eta 208 beltz artean) prestissimo hitza erabiltzen da.

## Kanpo estekak
Somorrostro (Bartzelona)

**Somorrostro** Kataluniako Bartzelona hiriko antzinako etxola edo txabola auzo bat da. XX. mendean zehar Sant Martí eta Ciutat Vella barrutietan zehar hedatu zen. Etxola hauek La Barceloneta eta infektatuen ospitalearen artean eratu ziren, bai eta gaur egun jada desagerturik dagoen Poblenou auzoko Lebon gas-fabrikan ere. Auzoa Bogatell errekaren ertzean zegoen.

## Izena 
Auzo hau populatzen hasi zen data zehatzik ez dago. Aldiz, izena Bizkaiko Somorrostro haranaren izenetik eratorria ote dena hipotesia dago, hau XIX. mendearen erdialdera eremu honetan bizitzen jarri ziren euskal arrantzaleei zor izango litzaieke.

## Historia 
Somorrostro auzoa jada 1882an aipatua da, baina populatzea 1914. urtera arte ez zen osorik gertatu. 1950. urtean auzo honetan 18.000 pertsona bizi ziren, 1.400 etxoletan. 1966an Franco diktadoreak Bartzelonara eginiko bisita bat aprobetxatuz, auzotarrak gaur egungo *Obra Sindical del Hogar* eremura lekualdatu arazi zituzten, eta ondorioz jatorrizko auzoa desagertu egin zen.

## Ijitoak 
Auzoa ijitoen eremu garrantzitsua zen, katalanez *Turó dels Gitanos* zeritzaion eta bertan Carmen Amaya dantzaria jaio zen. Auzoko bizi baldintzak latzak ziren, maiz etxolek eta auzoak eurek uholdeak jasan ohi zituzten, eta zabortegi gisara ere erabilia izan zen. Auzoa Francesc Rovira i Beleta zinema zuzendariaren *Los Tarantos* filma girotzeko lekutzat hartu zen, bertan beste ijito jende askoren artean Carmen Amayak antzeztu zuen.

## Zinema 
1977an auzune honetan *Perros callejeros* filmaren hainbat eszena filmatu ziren.

## Ikus gainera 
 Somorrostro Harana, Bizkaia, Euskal Herria

## Erreferentziak 
## Kanpo estekak 
* Somorrostro auzoari buruzko dokumentala ikusgai
1972ko Andaluziako Itzulia

**1972ko Andaluziako Itzulia** txirrindularitza itzuli honen 19. edizioa izan zen. 1972ko otsailak 13 eta 17 artean ospatu zen, sarrerako bat eta 5 etapatan banatutako 792 kilometroko ibilbidea eginez, Malagan hasi eta amaituz.

56 txirrindularik parte hartu zuten 7 taldetan banatuta, eta 34k amaitu zuten proba.

Garailea izan zen Jan Krekelsek, proba, batez beste, 34,763 kilometro orduko abiaduran bete zuen. Erregulartasunaren sailkapena José Manuel López Rodríguezek irabazi zuen, mendikoa Manuel Antonio Garcíak, tarteko helmugena Jos Van der Vleutenek, eta taldekakoa Kasek.

Edizio honetan, zoritxarrez, Manuel Galera txirrindulari andaluziarra hil zen Mojon mendatean izandako eroriko baten ondorioz.

## Etapak 
## Sailkapen nagusia 
|}

## Kanpo estekak
Unanuko inauteriak

thumb|300px|*Mamuxarroak*, zuriz, eta *muttua*, kolore biziekin, Unanuko inauterietan.
thumb|300px|*Mamuxarroak*.
**Unanuko inauteriak**, Ergoieneko Unanu herrian ospatzen direnak, Nafarroa Garaiako inauteri tradizional ikusgarri eta ospetsuenetakoak dira. Mamoxarroak eta muttuak dira pertsonai nagusiak. Mamoxarroak zuriz jantzitako gazteak dira, gerriko beltz edo gorriz, *pazpalin* edo kriskitinak soinean, aurpegia metalezko *kattola* edo maskara batez estalita; inaute-astearteko arratsaldean kalera irteten dira makilaz armaturik, kalean harrapatzen duten edonor jotzeko. Muttuak emakumez jantzitako pertsonaiak dira, orobat makilaz armaturik baina kolore biziekin jantzita eta kriskitinik gabe, jo beharreko jendearen berri mamoxarroei emateko. Jendeak esaldi honekin zirikatzen ditu:

::"*Mamuxarro xirri, xarro, zer emango dizut, zazpina uzker afarirako, zata begi gorri, urtian behin etorri*".

Mamuxarroekin eginiko ezkutaketa eta korrika saioen ondoren, *auzate* edo herri afari batez bukatzen da inauteria. Inaute-astearteaz gainera, inaute-igandean mamoxarro txikien eguna ospatzen da, modu beretsuan, baina haurrak protagonista izanik.
Fitxategi:Unanu (Ergoiena, Nafarroa) (37291).jpg
Fitxategi:Unanu (Ergoiena, Nafarroa) (50124).jpg
Fitxategi:Unanu (Ergoiena, Nafarroa) (17575).jpg
Fitxategi:Unanu (Ergoiena, Nafarroa) (29509).jpg

## Kanpo estekak 
* "Mamoxarroek dardaka utzi dute Unanu" (EITBko bideoa).
1636 Porter

**1636 Porter** asteroide gerrikoan aurkitutako 1636. asteroidearen izena da. 1950eko urtarrilak 23an aurkitu zuen Karl Wilhelm Reinmuthek Heidelbergetik. Bere behin-behineko izendapen zientifikoa **1950 BH** zen.

## Kanpo estekak
Poblenou

**Poblenou**, Kataluniako Bartzelona hiriburuan dagoen auzo bat da, Sant Martí barrutian. 2016ko erroldaren arabera 33.586 biztanle zituen.

## Auzoa 
XIX. mendean Kataluniako eremu industrializatuenetako bat izatera iritsi zen, horregatik *Kataluniako Manchester* ezizena bereganatu zuen. Gaur egun auzoaren mugak hauek dira: Jaume Vicens Vives, Avinguda d'Icària, Ávila, Pere IV, la Llacuna, Avinguda Diagonal, Bac de Roda, Taulat pasealekua eta Bilbao kaleetatik hasi eta Mar Bella malekoian amaitzen da. Bere ardatza Rambla del Poblenou hiribidea da, honek bere erdigunea menditik itsasorako norantzan zeharkatzen duelarik.

Usadioz auzo hau eremuz zabalagoa zen, halere 2006. urtetik aurrera bere azalera murriztu egin zen, bere antzinako eremua gaur egungo Poblenou auzoaz gain honako auzo hauek ere hartzen zuelarik: El Parc i la Llacuna del Poblenou, La Vila Olímpica del Poblenou, Diagonal Mar i el Front Marítim del Poblenou eta Provençals del Poblenou.

## Telesaila 
1994. urtean TV3 telebista kateak auzo honetan girotu eta Katalunian ospetsu izan zen *Poblenou* telesaila aireratu zuen.

## Kanpo estekak 
* Poblenou auzoa Bartzelonako Udal webgunean   
* Poblenouko auzotarren elkartea
1971ko Italiako Giroa

**1971ko Italiako Giroa** Itzuli Handi honen 54. edizioa izan zen. 1971ko maiatzak 20 eta ekainak 10 artean ospatu zen, horietako bat bikoitza izan zen 20 etapatan banatutako 3567 kilometroko ibilbidea eginez, garailea izan zen Gösta Petterssonek, batez beste, 36,57 kilometro orduko abiaduran bete zituenak. Itzulia Leccen hasi eta Milanen amaitu zen.

100 txirrindularik hasi eta 75ek amaitu zuten proba.

Edizio honetan, berriz ospatu zen sarrerako bat 1. etapan maglia arrosa jantziko zuena erabakitzeko (kasu honetan, talde guztia), sarrerako honek sailkapen nagusirako kontatzen ez zuen arren. Oraingo honetan erreleboetan eginiko 6,2 kilometroko taldekako erlojupeko bat izan zen. Salvarani taldea izan zen garaile.

5. eta 6. etapak, hurrenez hurren, Vicente López Carrilek eta Txomin Perurenak irabazi zituzten, ihesaldi bana biribilduz. Hain zuzen ere 6. etapan, garaipenerako faboritoetako bat zen Gianni Mottak bigarren etaparen ondoren dopinaren kontrako kontrol batean emandako positiboa ezagutu zen, ondorioz, italiarra, sailkapen nagusian hamar minuturen galerarekin zigortua izan zelarik.

7. etapan, 22. etapan beranduago 9ra murriztu ziren 35 txirrindularik osatutako ihesaldi batek sailkapen nagusia irauli zuen, ihes egindakoak helmugara pelotoiari sei minutu baino gehiago ateraz iritsiz. Horien artean txirrindulari garrantzitsuak zeuden, Felice Gimondi, Gösta Pettersson, Herman Van Springel eta Francisco Galdos esaterako, azken honek etapa bosgarren amaitu zuelarik. Gimondik irabazi zuen etapa, eta Aldo Moserrentzat izan zen maglia arrosa, hala, Giroko lider izatea lortzen zuen pertsonarik nagusiena bihurtuz, 37 urte eta hiru hilabeteko adinarekin, errekor hau 2002an Jens Heppnerrek 37 urte eta bost hilabeterekin gainditu zuelarik, eta jarraian, 2007an Andrea Noèk, 38 urte eta lau hilabeterekin. 10. etapan, mendi ertainekoa, José Manuel Fuente izan zen garailea, eta Perurena garaipenetik gertu geratu zen 15.ean, azkenean hirugarren amaituz.

Edizio honetako etapa erregina 17. etapa izan zen, non Hochtor Glossglockner igo zen, edizio honetako Cima Coppi bere 2506 metroko altuerarekin. Etapa nahigabe bat izan zen faboritoen mugimenduei dagokionez, hauen artean diferentziak egon ez zelarik, etapa Pierfranco Vianellik irabaziz. Baina hurrengo bi etapak ere Alpeetan ospatzen ziren. 18. etapan, ordura arte liderra zen Claudio Michelottok ezin izan zuen gehiago eta maglia arrosa galdu zuen Gösta Pettersson suediarraren mesedetan. Hau ihes eginda iritsi zen helmugara Galdos, Van Springel eta etapa garailea izan zen Gimondirekin batera. 19. etapan, Lino Farisatok irabazi zuena, Gimondik eta Van Springelek zenbait segundoko abantaila lortu zuten euren areriorik zuzenenekiko, diferentziak erabakigarriak izan ez ziren arren.

Azkenik, Pettersson izan zen Giroaren garailea etapa garaipenik lortu gabe, Italiako Giroa irabazi zuen lehen suediarra, eta, orain arte, bakarra, bihurtuz.

## Taldeak 
| valign="top" width="50%" |

|}

## Etapak 
### Sailkapen orokorra 
### Puntukako sailkapena 
### Mendiko sailkapena 
### Taldekako sailkapena 
## Kanpo estekak
1923ko Frantziako Tourra

**1923ko Frantziako Tourra** Itzuli Handi honen 17. edizioa izan zen. 1923ko ekainak 24 eta uztailak 22 artean ospatu zen, 15 etapatan banatuak 5386 kilometroko ibilbidea eginez.

139 txirrindularik hasi zuten proba eta 48k amaitu zuten.

Garailea izan zen Henri Pélissierrek proba, batez beste, 24,42 kilometro orduko abiaduran bete zuen.

## Etapak 
## Sailkapen nagusia 
|}

## Kanpo estekak
Kick (musika bilduma)

***Kick*** INXS musika taldearen estudioko seigarren kantu bilduma da. Egundaino, talde honen diskarik salduena da, 10 milioi ale baino gehiago soilik Ameriketako Estatu Batuetan.

"Need You Tonight", "Mediate", "Devil Inside", "New Sensation" eta "Never Tear Us Apart" bezalako kantuak Top Tenera iritsi ziren.

2004an remixak, demoak eta argitaratu gabeko kantuak dituen bi diskako bertsio bat argitaratu zen (Deluxe Edition).

## Kantu zerrenda 
# "Guns In the Sky" – 2:21
# "New Sensation" – 3:39
# "Devil Inside" – 5:14
# "Need You Tonight" – 3:01
# "Mediate" – 2:36
# "The Loved One" – 3:37
# "Wild Life" – 3:10
# "Never Tear Us Apart" – 3:05
# "Mystify" – 3:17
# "Kick" – 3:14
# "Calling All Nations" – 3:02
# "Tiny Daggers" – 3:38

## Singleak 
* "Need You Tonight" (1987ko urria)
* "New Sensation" (1987ko abendua)
* "Devil Inside" (1988ko otsaila)
* "Never Tear Us Apart" (1988ko abuztua)
* "Kick"
* "Mystify" (1989ko maiatza)

## Deluxe Edizioa 
### 1. Diska 
# "Guns In the Sky" – 2:21
# "New Sensation" – 3:39
# "Devil Inside" – 5:14
# "Need You Tonight" – 3:01
# "Mediate" – 2:36
# "The Loved One" – 3:37
# "Wild Life" – 3:10
# "Never Tear Us Apart" – 3:05
# "Mystify" – 3:17
# "Kick" – 3:14
# "Calling All Nations" – 3:02
# "Tiny Daggers" – 3:38

### 2. Diska 
# "Move On"
# "I'm Coming (Home)" – 4:51
# "On The Rocks" – 3:08
# "Mystify [Chicago Demo]" – 4:08
# "Jesus Was A Man [Demo/Outtakes]" – 6:08
# "The Trap [Demo]" – 2:31
# "New Sensation [Nick 12" Mix]" – 6:32
# "Guns In The Sky [Kick Ass Remix]" – 6:03
# "Need You Tonight [Mendelson Extended Mix]" – 7:15
# "Mediate [Live From America]" – 3:53
# "Never Tear Us Apart [Live From America]" – 3:37
# "Kick [Live From America]" – 3:48

## Kanpo estekak
KV44

**KV44** Egiptoko Erregeen Haranean dagoen hilobi bat da, Niloren mendebaldeko ertzean, egungo Luxor hiri inguruan. Ekialdeko haranaren iparrekialdean dago, KV4ren hegoekialdean, eta ondoan KV45 du. 1901ean aurkitu zuen Howard Carterrek Theodore M. Davisentzat lanean ari zela.

## Kokapena 
KV44 Egiptoko XVIII. dinastiaren erdialde ingurukoa da, eta nekropoli honetako beste hilobi asko bezala, ez da errege batena. Are gehiago, baliteke errege familiako kide bakar batena ere ez izatea, baizik eta bere izena iritsi ez zaigun noble boteretsuren batena. Hilobiak sarrera putzu bat (A) eta bertan lurperatutako pertsonaren hondarrak egongo liratekeen areto bakar bat baino ez ditu. Bi gelak amaituak daude, baina, Erregeen Haraneko ez erret hilobietan ohi den bezala, ez daude apainduta.

## Indusketa 
Aurkitu zuen unean Howard Carterrek tokiko "zaborra"ren (hala deitu zuen) artean ontzi kanopo eta zeramikaren hondarrak zeudela nabaritu zuen, baita lore girlandak eta zazpi momia ere (horietako hiru haurrenak) gehienak bendaje eta sarkofagorik gabe. Gorpu hauek 1991n atera ziren Donald P. Ryanek Pacific Lutheran Universityrentzat eginiko indusketan, eta, aztertuak izan ondoren, litekeenena Egiptoko XXII. dinastiako lurperaketa sarkin batenak izan zitezkeela ebatzi zen. Dirudienez, tokia gutxienez hiru emakumek erabili zuten Osorkon I.aren erregealdian.

Ez da ezagutzen jatorrian norentzat eraiki zen hilobi hau, baina Aanen apaiza izan zitekeela pentsatzen da, Amenofis III.aren erregealdiko pertsonaia garrantzitsu bat, gainera Yuya eta Tuyu boteretsuen semea zena, eta, beraz, Tiy erreginaren eta Aÿ faraoiaren anaia. Alabaina, ez dago hau baieztatzen duen ezer, Aanenek berarentzat hilobi bat eraikiarazi zuela ezagutzen bait da, gaur egun TT120 bezala katalogatua, Erregeen Haranetik urrun.

## Kanpo estekak
1633 Chimay

**1633 Chimay** asteroide gerrikoan aurkitutako 1633. asteroidearen izena da. 1929ko martxoak 3an aurkitu zuen Sylvain Arendek Uccletik. Bere behin-behineko izendapen zientifikoa **1929 EC** zen. Bere izena Chimay hiriagatik jasotzen du.

## Kanpo estekak
1634 Ndola

**1634 Ndola** asteroide gerrikoan aurkitutako 1634. asteroidearen izena da. 1935eko abuztuak 19an aurkitu zuen Cyril Jacksonek Johannesburgotik. Bere behin-behineko izendapen zientifikoa **1935 QP** zen. Bere izena Ndola hiriagatik jasotzen du.

## Kanpo estekak
1635 Bohrmann

**1635 Bohrmann** asteroide gerrikoan aurkitutako 1635. asteroidearen izena da. 1924ko martxoak 7an aurkitu zuen Karl Wilhelm Reinmuthek Heidelbergetik. Bere behin-behineko izendapen zientifikoa **1924 QW** zen. Bere izena Alfred Bohrmannen omenezkoa da.

## Kanpo estekak
Habitat Sky

**Hotel ME**, aurrez **Habitat Sky** deitua, Kataluniako Bartzelona hirian dagoen hotel bat da, hain zuzen ere Sant Martí barrutiko Poblenou auzoan dago. 2008an amaitua izan zen, bere diseinatzailea Dominique Perrault frantziar arkitektoa izan zelarik. Denera 253 gela eta 31 solairu ditu, eta 115 metroko garaiera du. Grup Habitat taldearen jabetzekoa da.

## Kanpo estekak
Danny DeVito

**Daniel Michael** "**Danny**" **DeVito, Jr.** (1944ko azaroaren 17a, Neptune Township, New Jersey) estatubatuar aktore, umorista, zinema zuzendari, eta ekoizle bat da.

Berak antzeztutako filma ospetsuenen artean honako hauek daude: ''One Flew Over the Cuckoo's Nest* (1975), *Romancing the Stone* (1984), *The Jewel of the Nile* (1985), *Ruthless People* (1986), *Throw Momma from the Train* (1987), *The War of the Roses* (1989), *Batman Returns* (1992), *Hoffa* (1992), *The Rainmaker* (1997), eta *L.A. Confidential'' (1999).

## Filmografia
Greifswald

**Greifswald** Alemaniako herri bat da, Mecklenburg-Aurrepomerania estatuaren ekialdean kokatua. Aurrepomerania-Greifswald barrutiko hiriburua da eta 54.610 biztanle ditu (2010).

## Geografia 
Alemaniako bi uharte handienek (Rügen eta Usedom) eratzen duten Greifswaldeko badian kokaturik dago. Hiria dagoen eremua erabat laua da eta Ryck ibaiak zeharkatzen du.

### Klima 
## Historia 
Danimarkako monje zistertarrek 1199an Eldena Abade-etxea sortzerakoan hasi zen Greifswalden historia. Gatz azaleramendu bat egoteak germaniarrak eta wendoak (mendebaldeko eslaviarrak) erakarri zituen berehala. Danimarka eta Pomeraniaren arteko mugan zegoen eta 1227ko Börnhovedeko batailaren ondoren Pomeraniako dukeen esku gelditu zen Greifswald. 1241ean merkatua egiteko eskubidea jaso zuen, 1250ean herri bihurtu zen eta XIII. mendearen bukaeran Hansa Ligan sartu zen. Une honetan greifswaldarrek Pomeraniako armadan parte hartu beharrik ez zuten izan eta dukeek hiria utzi beharra izan zuten.

thumb|ezkerrera|250px| Greifswaldeko Unibertsitatea
1456 urtean munduko unibertsitate zaharrenetako bat sortu zen. Erreforma garaian Eldena abade-etxeak monasterio izateari utzi zion eta askatasuna galdu zuenez Greifswald hiriak bereganatu zuen. Hogeita Hamar Urteko Gerran hiria Germaniako Erromatar Inperio Santuak okupatu zuen hasieran, baina Suediak inguru guztia menperatua zuenez, 1631ean inperioaren azken gotorlekua zen Greifswald setiatu eta bereganatu zuen. Napoleondar Gerrak iritsi arte Suediarren esku egon zen Pomerania osoa. 1815ean Prusiak eskuratu zuen.

XX. mendea hastearekin batera Greifswald bere harresietatik kanpora hedatzen hasi zen. Bigarren Mundu Gerran hiriak ez zuen kalte larririk jasan, besteak beste Oberst Rudolf Petershagen alkatean Armada Gorriaren aurrean hiria errenditu egin zuelako borrokarik egin gabe. Ekialdeko Alemanian egin zituen 1990 arteko urteak. Sobietar estiloko auzo handiak eratu ziren Lubmingo elektrizitate plantara lanera etorritako milaka pertsonak jasotzeko. Etxe historiko ugari ere bota ziren. 1980an etxe hauen berreskurapen proiektua abian jarri zen. Gaur egun Itsaso Baltikoko alemaniar herri politenetakoa da eta turismo handia dauka.

thumb|ezkerrera|250px| Udaletxea
thumb|ezkerrera|250px| Merkatu plaza

## Ondasun nabarmenak 
* '*San Nikolas katedrala (*Dom St Nikolai*):** 100 metroko altuera duen dorrea dauka, bai eta kupula bat ere.
* **Merkatu plaza (*Markt*):*' Hansa hiria izan zela erakusten du plaza honek. Bertan daude XIV mendeko udaletxea (*Rathaus*), "Kafearen etxea" , eta adreilu gorrizko hainbat etxe tradizional.
* **Greifswaldeko unibertsitatea (Ernst-Moritz-Arndt-Universität Greifswald):** 1456an sortu zelarik munduko unibertsitate zaharrenetakoa da.
* **Eldena abatetxearen hondarrak**.

## Hiri senidetuak 
Greifswald ondorengo hirekin senidetua dago:

*  (1959)
*  (1986)
*  (1988)
*  (1990)
*  (1997)
*  (2007)

Adiskidetasun erlazioak:
* 
* 
* 

## Demografia 
## Kanpo estekak 
* Webgune ofiziala
Plaça Molina

**Plaça Molina** (euskaraz *Molina enparantza*) Kataluniako Bartzelona hiriburuan dagoen enparantza bat da, hain zuzen ere Sarrià-Sant Gervasi barrutiko El Putget i Farró eta Galvany auzoetan banatzen da. Izena Francesc Daniel Molina i Casamajó arkitektoaren omenez darama. Balmes kalea eta Via Augusta kaleak gurutzatzen diren gunean kokatzen da.

## Iruditegia 

Irudi:Font de la plaça Molina.jpg|Irurria.

## Kanpo estekak